Sriubiškių geležinkelio stotelė

Sriubiškių geležinkelio stotelė (arba Sirbiškių geležinkelio stotelė) – buvusi sustojimo vieta Sriubiškių kaime (Rokiškio rajonas), prie Skapiškio–Suvainiškio geležinkelio. Rytiniame kaimo pakraštyje netoli buvusios stotelės yra išlikusios geležinkelio tilto per Lėvenį liekanos. Stotelė žymima šalia tilto per Lėvenį,https://commons.wikimedia.org/wiki/File:R100_n-35-003.jpg į šiaurę nuo jo,https://commons.wikimedia.org/wiki/File:P25_S40_Kupiskis_1935.jpg arba į pietus,https://commons.wikimedia.org/wiki/File:USSR_map_NN_35-1_Ukmerge.jpg 1959 m. ji buvo nutolusi 0,5 km nuo Sriubiškių kaimo.

 Istorija 

Stotelė įkurta I pasaulinio karo metais nutiesus Skapiškio–Suvainiškio geležinkelį, ji minima vokiškoje lentelėje. Tuo metu ji buvo tarpinė stotelė tarp Ažubalio ir Pandėlio, vadinta Sirbiškiai, vėliau – Sriubiškiai. 1930 m. balandžio 9 d. Lietuvos geležinkelių vyr. direktoriaus įsakymu nr. 44 nuo 1930 m. gegužės 1 d. stotelė pervadinta Sriubiškiu, bet 1934 m. balandžio 11 d. įsakymu nr. 32 nuo 1934 m. gegužės 15 d. pavadinimas vėl pakeistas į Sriubiškius.LCVA, f. 1160, ap. 4, b. 444, l. 56; b. 452, l. 67.

1926 m. stotelėje stodavo vienas traukinys – ryte 5:11 link Suvainiškio ir vakare 22:14 link Skapiškio, 1933 m. – atitinkamai 17:51 ir 23:24. Stotelėje bilietai nebūdavo parduodami – juos buvo galima įsigyti pas traukinio konduktorių. Stotelėje traukiniai kartais iš Lėvens pasipildydavo vandens. Po II pasaulinio karo apie 1960 m. geležinkelis uždarytas, panaikinta ir Sriubiškių stotelė.

 Šaltiniai 

 Nuorodos 


Kategorija:Rokiškio rajono savivaldybės geležinkelio stotys